 Cynllun Dysgu Bagloriaeth Cymru -\*\*\*\*\*

Cynlluniwyd y cynllun dysgu ar gyfer athrawon a thiwtoriaid sy’n cyflwyno’r Her Cymunedol Bagloriaeth Cymru o Fedi 2015.

HER CYMUNEDOL CA4

|  |  |  |  |  |
| --- | --- | --- | --- | --- |
| Gweithgaredd Dysgu | Datblygu Sgiliau | Adnoddau  (ar Hwb neu taflenni) | Gwahaniaethu | Deilliant y dysgu/Asesiad |
| 1. Cyflwyno y dasg/briff (Creu Cynllun Darllen i flwyddyn 7) i’r dosbarth & Llyfr Cofnod Digidol (Tystiolaeth) |  | Llyfr Cofnod Digidol (Tystiolaeth) neu yn ddigidol ar Hwb â fydd yn cynnwys:   * Rhestr wirio y MPLL/Cynllun marcio 1.1 * Holl daflenni gwaith ar gyfer yr Her i gyd * Taflenni asesu |  | Dealltwriaeth o’r dasg a chychwyn ar y broses gynllunio |
| 1. Cwblhau awdit sgiliau syml i weld pa sgiliau/rhinweddau sydd ganddynt. | **Effeithiolrwydd Personol**  Hunanasesu:  Asesu sgiliau personol a rhinweddau, cryfderau a gwendidau  Ymrwymiad i ddysgu a hunanwella | * Esiampl o Awdit Sgiliau am Gynllun Darllen 2.1 * Taflen sgiliau 2.2 * Awdit sgiliau gwag (beth yw’r sgiliau sydd ganddyn nhw ar gyfer cymryd rhan mewn Cynllun Darllen?) 2.3 | Taflenni i’w haddasu i allu y dosbarth. | Adnabod pa sgiliau sydd ganddynt yn barod.  DD2 |
| 1. Edrych ar daflen ‘Ymchwilio i anghenion y gymuned’. Ymchwil ar wasanaethau sy’n helpu cymunedau lleol/cenedlaethol. Sut mae nhw’n helpu, beth yw’r anghenion, pwy meant yn eu helpu & beth yw’r effaith ar y gymuned. | **Llythrennedd ddigidol**  **Meddwl yn Feiriniadol a Datrys Problemau**  **Cynllunio a Threfnu**  Nodi anghenion y gymuned, empatheiddio a phobl o wahanol oedrannau, gefndiroedd a sefyllfaoedd, meithrin gwybodaeth ategol | * Esiampl o daflen efo cwestiynau ar gyfer asiantaeth 3.1 | Banc o gwestiynau posib | Gallu adnabod anghenion asiantaethau er mwyn gallu darparu gwasanaeth priodol & llwyddiannus.  DD1 |
| 1. Gwaith grŵp: rhoi 4 asiantaeth i’r dosbarth (Operation Christmas Child, 5x60, Foodbanks, Buddies Darllen). Disgyblion yn gorfod meddwl am gwestiynau i bob asiantaeth ac yna rhannu’r wybodaeth efo gweddill y dosbarth | **Meddwl yn Feiriniadol a Datrys Problemau**  **Cynllunio a Threfnu**  Nodi anghenion y gymuned, empatheiddio a phobl o wahanol oedrannau, gefndiroedd a sefyllfaoedd, meithrin gwybodaeth ategol | * cerdyn gwybodaeth am bob asiantaeth 4.1 * map meddwl gwag ar gyfer holi asiantaeth 4.2 | Defnyddio cwestiynau sydd wedi eu paratoi.  Meddwl am gwestiynau mwy cymhleth. | Gallu cwestiynu yn briodol a meithrin gwybodaeth am wahanol wasanaethau.  DD1 |
| 1. Cynnal gweithgaredd ‘Sialensau Gymunedol’: Gwahodd gwahanol asiantaethau i fewn neu gynghorwyr a chyfle i’r disgyblion adnabod anghenion y gymuned drwy holi a gwneud gwaith ymchwil. Neu, gwahodd 1 siaradwr gwadd i fewn. | **Effeithiolrwydd Personol**  Nodi anghenion y gymuned, empatheiddio a phobl o wahanol oedrannau, gefndiroedd a sefyllfaoedd, meithrin gwybodaeth ategol | Angen mynd â’r daflen cwestiynau efo nhw (paratoi cwestiynau sydd yn berthnasol i’r asiantaethau mae’r ysgol wedi eu gwahodd) i holi y siaradwyr gwadd. | Addasu y dasg yn ôl anghenion y dosbarth. | Gallu cwestiynu yn briodol a meithrin gwybodaeth am wahanol wasanaethau.  DD2 |
| 1. Myfyrio ar y Ffair Sialensau Cymunedol: Edrych ar fanteision gwneud yr hyfforddiant neu helpu yr asiantaeth, y gymuned a manteision iddyn nhw yn bersonol. | **Meddwl yn Feiriniadol a Datrys Problemau**  **Effeithiolrwydd Personol** | * Esiampl o daflen fyfyrio ar ol cwestiynu yr asiantaethau 6.1 * Taflen Fyfyrio wag ynghlwm i’r daflen ymchwil 6.2 | Addasu y daflen werthuso i anghenion y dosbarth. | Gallu gwerthuso yn annibynnol.  DD2 |
| 1. Adnabod rhinweddau/sgiliau/ nodweddion. Pa rinweddau sydd eu hangen ar gyfer gwahanol swyddi? 2. Disgyblion i ddarllen CV da & gwael a nodi beth yw’r nodweddion. 3. Disgyblion i edrych ar 5 CV a dewis pa ymgeisydd y byddent yn dewis i’w cyfweld yn ol gofynion y swydd (neu y briff) 4. Opsiynnol: Trafodaeth dosbarth o restr o rinweddau/sgiliau positif & negyddol trwy wylio clip apprentice | **Llythrennedd**  **Meddwl yn Feiriniadol a Datrys Problemau**  Hunanasesu:  Asesu sgiliau personol a rhinweddau, cryfderau a gwendidau  Ymrwymiad i ddysgu a hunanwella | * Model o CV da/gwael & thaflen waith i gydfynd â hi 7.1 * Enghraifft o swydd & thaflen waith 7.2 * 4 CV 7.3   Opsiynnol: Clip The Apprentice | Addasu y dasg i anghenion y dosbarth. | Gallu ysgrifennu CV yn effeithiol. Dangos ymwybyddiaeth o sgiliau priodol ar gyfer Byd Gwaith.  Adnabod gwendidau a sut i’w gwella nhw.  Gallu ymdopi mewn sefyllfa broffesiynnol ee Cyfweliad.  DD2 |
| 1. Adnabod rolau & chyfrifoldebau gweithio mewn tȋm. 2. Disgyblion i’w gosod eu hunain mewn grwpiau ac i ddyfeisio rheolau eu hunain o sut i weithio mewn tȋm yn llwyddiannus. 3. Taflen waith ‘Beth yw problemau gweithio mewn tȋm? 4. Egluro swyddogaethau gwahanol mewn gwaith tîm. | **Meddwl yn Feiriniadol a Datrys Problemau**  **Cynllunio a Threfnu**  **Effeithiolrwydd Personol**  Cydberthnasau Gwaith:  Adeiladu timau, defnyddio ymddygiad priodol, cyflwyno eich safbwyntiau eich hun | * Adnabod rolau mewn tim 8.1 * Taflen waith ‘ Problemau Gwaith Tîm’ 8.2 * opsiynnol: clipiau Apprentice * Cardiau y gellir lamyneiddio i’r disgyblion fedru gwneud gwaith tîm 8.3 | Addasu y weithgaredd i anghenion y dosbarth.  Clips o wahanol raglenni. | Adnabod rhinweddau gweithio mewn grwp a delio yn briodol gydag unrhyw broblemau.  Gallu datrys problem yn annibynnol.  DD1  DD2 |
| 1. Cyflwyno’r Her & Briff i’r disgyblion. | **Llythrennedd** | * Y briff (Esiampl: Cynllun Darllen) yn cael ei gyflwyno i’r disgyblion ac hwythau i’w ysgrifennu yn eu llyfryn tystiolaeth. 9.1 * Bocs iddynt ysgrifennu y briff. 9.2 |  |  |
| 1. PPT yn egluro nodweddion sydd eu hangen ar gyfer gwahanol swyddi o fewn gwaith grwp (wedi ei selio ar y Briff). 2. Cyflwyno’r enghraifft am gynllun darllen. 3. Gem cardiau: 1 pecyn wedi ei dorri yn barod a cherdyn i bob disgybl. Gosod eu hunain yn nhrefn y wyddor & trafodaeth ar y problemau. 4. Gwaith grwp: gosod y sgiliau yn nhrefn pwysigrwydd, trafod pa sgiliau sydd angen ar gyfer y Briff darllen, trafodaeth dosbarth. | **Llythrennedd**  **Meddwl yn Feiriniadol a Datrys Problemau** | * PPT 10.1 * Gem cardiau 10.2 * Sisyrnau ayyb * Enghraifft i fynd â (iii) 10.3 * Grid gwag iddynt gael dewis y sgiliau sydd eu hangen ar gyfer pob swydd.10.4 |  | DD2 |
| 1. **Tasg Asesu: Awdit Sgiliau** | **Llythrennedd Ddigidol**  **Effeithiolrwydd Personol**  Hunanasesu:  Asesu sgiliau personol a rhinweddau, cryfderau a gwendidau  Ymrwymiad i ddysgu a hunanwella | * Esiampl Awdit Cynllun Darllen 11.1 * Awdit Gwag 11.2 |  | **ASESU 1: ARCHWILIAD SGILIAU**  Gallu galw i gof wahanol sgiliau sydd eu hangen ar gyfer swydd penodol ac adnabod dulliau o sut i’w gwella.  DD2 |
| 1. Dysgu am sut i osod nodau & amcanion drwy edrych ar PPT. Darllen esiampl Nodau & Amcanion y Cynllun Darllen. | **Llythrennedd**  **Cynllunio a threfnu** Datblygu nodau ac amcanion | * PPT Nodau & Amcanion 12.1 * PPT targedau SMART 12.2 | Addasu PPT i anghenion y dosbarth. | Gallu gosod nodau ac amcanion yn annibynnol.  Gallu cynllunio yn effeithiol.  DD1 |
| 1. Gwneud y nodau & amcanion ar gyfer yr Her sydd wedi cael ei osod. (Unigol/Grwp) | **Llythrennedd**  **Cynllunio a threfnu** Datblygu nodau ac amcanion | * Esiampl Nodau & Amcanion Cynllun Darllen i’w helpu i’w helpu a llenwi y Llyfryn Tystiolaeth 13.1 * Bocs gwag iddynt ysgrifennu y Nodau & Amcanion 13.2 |  | Gosod nodau ac amcanion effeithiol.  DD1 |
| 1. Dysgu sut i wneud Cynllun gweithredu trwy edrych ar Enghraifft o Gynllun Gweithredu darllen   i. disgyblion i adnabod pethau da:   * Sut i osod targedau SMART * Sut i wneud amserlen & adolygu cyflawniadau * Sut i reoli gwaith grwp & phenodi rolau o fewn y grwp * Sut i wneud asesiad risg * Gwneud rhestr o adnoddau/hyfforddiant sydd eu hangen ar gyfer yr hyfforddiant darllen | **Meddwl yn Feiriniadol a Datrys Problemau**  **Cynllunio a threfnu**  **Effeithiolrwydd Personol**  Llunio cynlluniau gweithredu  Dewis a threfnu gwybodaeth, adnoddau, deunyddiau  Rheoli cynllun gweithredu  Dangos cyfrifoldeb a dibynadwyedd  Hunanasesu:  Datblygu cynllun dysgu unigol gan ddefnyddio targedau SMART  Ymrwymiad i ddysgu a hunanwella  Cofnodi ac adolygu cyflawniadau yn erbyn y targedau  Hunanreoli:  Rheoli amser, rheoli adnoddau, gosod blaenoriaethau a nodau personol a blaenoriaethau a nodau tim, gofyn am gyngor neu help a gweithredu arno  Cydberthnasau Gwaith:  Adeiladu timau, defnyddio ymddygiad priodol, cyflwyno eich safbwyntiau eich hun | * Enghraifft o gynllun gweithredu Cynllun Darllen 14.1 * Enghraifft o Gynllun gweithredu Cynllun Bocsys Nadolig (grwp & unigol) 14.2 | Addasu y cynllun i anghenion y dosbarth. | Gallu cynllunio yn effeithiol & yn bwrpasol.  Adnabod rhinweddau pwysig cynllun gweithredu.  DD1  DD2 |
| 1. Gwneud y cynllun gweithredu. (Unigol/Grwp) | **Llythrennedd Ddigidol**  **Meddwl yn feirniadol a Datrys Problemau**  **Cynllunio a Threfnu**  **Effeithiolrwydd Personol**  Cynllunio a threfnu: Llunio cynlluniau gweithredu  Dewis a threfnu gwybodaeth, adnoddau, deunyddiau  Rheoli cynllun gweithredu  Dangos cyfrifoldeb a dibynadwyedd  Hunanasesu:  Datblygu cynllun dysgu unigol gan ddefnyddio targedau SMART  Ymrwymiad i ddysgu a hunanwella  Cofnodi ac adolygu cyflawniadau yn erbyn y targedau  Hunanreoli:  Rheoli amser, rheoli adnoddau, gosod blaenoriaethau a nodau personol a blaenoriaethau a nodau tim, gofyn am gyngor neu help a gweithredu arno | * Defnyddio Esiampl yr un Cynllun Darllen i’w helpu * Templed ar gyfer Cynllun Gweithredu Unigol 15.1 & grwp 15.2 |  | **ASESU 2: Asesiad Cynllun Gweithgarwch yn y Llyfryn Tystiolaeth/digidol**  Llwyddo i greu cynllun effeithiol, manwl a phwrpasol.  DD1  DD2 |
| 1. Cyflwyno y cynllun i’r dosbarth & asesu cyfoedion | **Llythrennedd**  Hunanasesu:  Asesu sgiliau personol a rhinweddau, cryfderau a gwendidau  Ymrwymiad i ddysgu a hunanwella | * Esiampl o daflen asesu cyfoedion ar gyfer cynlluniau gweithredu 16.1 * Taflen asesu cyfoedion 16.2 | Addasu y dasg i anghenion y dosbarth. | Gallu adnabod rhinweddau priodol mewn cynllun gweithredu a rhannu arfer dda. Gallu delio efo problemau yn unigol a gwella gwaith eu hunain.  DD2 |
| 1. Monitro yr HER (10 awr) & chadw tystiolaeth (lluniau/fidio) | **Rhifedd**  **Llythrennedd Ddigidol**  **Cynllunio a Threfnu**  **Effeithiolrwydd Personol**  Bwrw ati i helpu yn y gymuned leol,  Nodi anghenion y gymuned, empatheiddio a phobl o wahanol oedrannau, gefndiroedd a sefyllfaoedd, meithrin gwybodaeth ategol, cwblhau hyfforddiant perthnasol, meithrin sgiliau rhyngbersonol, gweithdrefnau iechyd a diogelwch ac asesiad risg | * Esiampl o Daflen cofnodi oriau yr her (Cynllun Darllen) 17.1 * Tudalen cadw cofnod o dystiolaeth 17.2 * Tudalen Tystiolaeth Athro CBAC 17.3 | Cymorth ychwanegol i rai disgyblion. | **ASESU 3: Tystiolaeth o ddatganiad cadarnhau**  Gallu dangos sgiliau rhyngbersonol.  Darparu gwasanaeth llwyddiannus i’r gymuned.  DD1  DD2  DD3 |
| 1. Dysgu sut i werthuso trwy edrych ar glip o ffilm o ddisgyblion yn gwneud gwerthusiad da/gwan o’r Cynllun Darllen. Disgyblion i unai ysgrifennu neu drafod rhinweddau gwerthusiad da. | **Llythrennedd**  **Meddwl yn Feiriniadol a Datrys Problemau** | * Clip o ffilm yn Gymraeg ( o ddisgyblion yn actio) 2 scenario gwerthuso -un da un gwan USB/Audio | Rhestr wirio ar gyfer rhai disgyblion | Gallu adnabod rhinweddau da o werthusiad.  Mynegi barn ar sut i wella ar gyfer y dyfodol.  DD2 |
| 1. Dysgu sut i ysgrifennu gwerthusiad manwl drwy edrych ar esiampl Cynllun Darllen. 2. Disgyblion i uwcholeuo geiriau allweddol & nodweddion da y gwerthusiad. | **Llythrennedd**  **Meddwl yn Feiriniadol a Datrys Problemau** | * Sgriptiau o’r clip ffilm. 19.1 |  | Gallu adnabod rhinweddau da o werthusiad.  Mynegi barn ar sut i wella ar gyfer y dyfodol.  DD2 |
| 1. Ysgrifennu gwerthusiad. | **Llythrennedd**  **Llythrennedd Ddigidol**  Hunanasesu:  Cofnodi ac adolygu cyflawniadau yn erbyn y targedau  Hunanreoli:  Myfyrio ar berfformiad personol, defnyddio adnoddau hunanwerthuso | * Templed werthuso/myfyrio 20.1 |  | **ASESU 4: Tystiolaeth o fyfyrdod personol yn y Llyfryn Tystiolaeth/digidol**  Gwerthuso yn llwyddiannus, effeithiol ac yn fanwl.  DD2  DD3 |

CYNLLUNIAU GWERSI

CYFLWYNO’R SIALENS

Gweithgaredd 1 & 2

1. Mewn ystafell ddosbarth, bydd yr athro yn egluro’r sialens i’r disgyblion, yr hyn sy’n ddisgwyliedig ohonynt a sut y byddent yn mynd o’i chwmpas i gyflawni’r dasg (awgrymir gweithio mewn grwpiau). Os yw’r ganolfan eisiau argraffu’r taflenni gwaith a chreu llyfryn gwaith, yna buasai hwn yn gallu cael ei ddosbarthu yn y wers yma.
2. Esbonnir y sialens i’r disgyblion a bydd yr athro yn darllen drwy’r meini prawf llwyddiant gyda’r disgyblion (1.1.). Pe dymunir y ganolfan, o’r wers hon ymlaen, gellir defnyddio’r syniad o gynllun darllen i flwyddyn 7 fel enghraifft.
3. Byddai’r disgyblion yn gallu gwneud gweithgaredd sydyn mewn parau ar y pwynt hwn. Gofynnir iddynt feddwl pa fath o sgiliau sydd eu hangen ar gyfer helpu disgyblion eraill i ddarllen a sut y buasent yn gwella’r sgiliau hynny. Trafod y syniadau fel dosbarth.
4. Dangosir yr esiampl o awdit sgiliau yn seiliedig ar gynllun darllen (2.1); gweithia’r disgyblion mewn grwpiau er mwyn trafod os ydynt efo’r sgiliau hyn a sut y byddent yn gallu gwella’r sgiliau hyn.
5. Gellir defnyddio’r daflen sgiliau fel tasg arall yma (2.2). Gellir rhoi’r un ‘swydd’ i’r dosbarth i gyd, er enghraifft ‘plismon’ a disgwylir i’r disgyblion weithio yn annibynnol ac adnabod pa sgiliau sydd eu hangen ar gyfer y swydd benodol. Neu, gellir rhannu’r dosbarth i mewn i grwpiau a rhoi ‘swydd’ gwahanol i bob grŵp i drafod sgiliau ( ee athro, plismon, nyrs, adeiladwr, cyfreithiwr, gweithiwr siop, athro cadw’n heini..)
6. Gellir rhoi’r awdit sgiliau gwag (2.3) i’r disgyblion a gofyn iddynt adnabod pa sgiliau sydd ganddynt ar gyfer darparu hyfforddiant arbennig i’r gymuned. (Gall y disgyblion ddechrau meddwl am hyfforddiant ar gyfer cymuned eu hunain yma neu gellir defnyddio’r cynllun darllen fel esiampl - dylai’r disgyblion wneud y dasg hon yn annibynnol er mwyn iddynt gael ymarfer at y dasg asesu hwyrach ymlaen).

YMCHWILIO I ANGHENION Y GYMUNED

Gweithgaredd 3

1. Dibynnu pa mor hawdd yw mynediad i TGCH, gellir defnyddio’r daflen waith ‘Ymchwil i mewn i anghenion y gymuned’ (3.1) a gellir ymchwilio 2 neu fwy o wasanaethau i’r gymuned ar y rhyngrwyd, rhai lleol neu genedlaethol, ac ateb y cwestiynau ar y daflen. Fel arall, gall yr athro baratoi pecynnau gwybodaeth am wahanol elusennau/sefydliadau/wasanaethau cymunedol a gofyn i’r disgyblion eu defnyddio i wneud y gwaith ymchwil.

Gweithgaredd 4

1. Fel gweithgaredd 3, gall yr athro ddewis ‘gwasanaethau’ y mae’r ysgol yn eu defnyddio a chreu taflenni gwybodaeth amdanynt. Er enghraifft, gwybodaeth am T4U (Operation Christmas Child) (4.1). Mae angen i’r disgyblion feddwl am gwestiynau i ofyn i’r gwasanaeth/mudiad. Fel arall, er mwyn gwneud y dasg yn un fwy heriol, gall y disgyblion eu hunain ymchwilio i ba wasanaethau/elusennau y mae’r ysgol yn eu defnyddio a chreu taflenni gwybodaeth amdanynt.

Gweithgaredd 5 & 6

1. Fel dilyniant i weithgaredd 4, gall yr ysgol wahodd ‘gwasanaeth/mudiad’ i’r dosbarth a gall y disgyblion eu holi gyda chwestiynau wedi eu paratoi er mwyn canfod sut y maent yn helpu’r gymuned, beth yw’r anghenion, pa sgiliau sydd ganddynt a beth yw’r manteision ar gyfer y gymuned. Mae banc o gwestiynau ar gael fel esiampl ond efallai bydd rhai disgyblion yn gallu meddwl am gwestiynau eraill (5.1)
2. Fel dilyniant i weithgaredd 5, gall y disgyblion fyfyrio ar y cwestiynau a ofynnwyd ac ar y wybodaeth a gawsant. Mae esiampl o daflen fyfyrio (6.1) i ddangos i’r disgyblion neu fel arweiniad i’r athro. Mae yno hefyd dempled o daflen fyfyrio (6.2).

SGILIAU & NODWEDDION PERSONOL

Gweithgaredd 7

1. Athro i gyflwyno beth yw pwrpas CV.
2. Gall y disgyblion wneud y dasg hon yn annibynnol i gychwyn ac yna rhannu atebion gyda phartner cyn cywiro’r daflen fel dosbarth. Mae’r disgyblion yn edrych ar esiampl o CV da & gwael ac yn trafod cryfderau a gwendidau’r CV. Mae tasgau ychwanegol ar y daflen os yw’r ganolfan eisiau herio rhai disgyblion mwy abl. Taflen waith & CV (7.1)
3. Eto, gall y dasg hon fod yn unigol neu fel grŵp. Disgyblion i ddarllen y swydd ddisgrifiad (7.2), darllen CV yr ymgeiswyr (7.3) a chwblhau’r tasgau. Mae 3 tasg: dod o hyd i eiriau allweddol/nodweddion/sgiliau eu hangen ar gyfer y swydd; dewis ymgeisydd i’w gyfweld & chyfiawnhau’r dewis; meddwl am gwestiynau i ofyn i’r ymgeisydd.
4. Os yw’r ganolfan efo mynediad i TGCH, gall y disgyblion gychwyn ar wneud CV eu hunain.
5. Pe dymunir y ganolfan, gellir dangos clip o’r rhaglen ‘the Apprentice’ (ble maent yn craffu ar CV yr ymgeiswyr tuag at ddiwedd y gyfres) gall hyn arwain at drafodaeth ar beth i’w gynnwys mewn CV.

Gweithgaredd 8

1. Er mwyn cychwyn y gweithgaredd, gall yr athro un ai roi’r daflen (8.1) i’r disgyblion neu gellir gofyn i’r disgyblion feddwl ac ateb ar lafar: Disgyblion i feddwl pa rolau a chyfrifoldebau sydd yn bwysig wrth weithio mewn grŵp.
2. Rhannu’r dosbarth i mewn i grwpiau a gofyn iddynt feddwl am reolau ar gyfer gweithio mewn grŵp.
3. Os yw’r athro gyda mynediad i TGCH, gellir dangos clip o’r rhaglen ‘The Apprentice’ er mwyn dangos problemau gweithio mewn grŵp. Y rhaglenni cynharaf mewn cyfres yw’r gorau fel arfer gan mai yn y rhain y mae y rhan fwyaf o broblemau!
4. Mae’r daflen waith ‘Gwaith grŵp’ (8.2) yn rhoi cyfle i’r grŵp feddwl am ddatrysiad ar gyfer problemau a all godi mewn gwaith grŵp.
5. Gellir defnyddio adnodd (8.3) er mwyn i’r disgyblion gael dewis ‘pwy yw pwy’ mewn gwaith grŵp (amserwr, hwylusydd, cofnodwr, gohebydd, rheolwr adnoddau, gwirydd..) Gall yr athro lamineiddio’r rhain a gellir eu defnyddio ar gyfer pob sesiwn gwaith grŵp.

Gweithgaredd 9

1. Gellir cyflwyno’r briff i’r disgyblion o’r wers hon ymlaen: bydd rhaid i’r ganolfan benderfynu os yw pob ymgeisydd yn mynd i wneud yr un gweithgaredd neu os ydy pob grŵp yn cael dewis syniad gwahanol. Yr esiampl a roddir yw bod y dosbarth yn paratoi cynllun darllen ar gyfer blwyddyn 7 (9.1).
2. Mae (9.2) yn dempled i’r disgyblion ysgrifennu unrhyw nodiadau yn dilyn cael y briff.

Gweithgaredd 10

1. Cyn dangos y PPT (10.1), gall yr athro ofyn i’r disgyblion adnabod rolau/swyddogaethau allweddol mewn cynllun darllen. Cyn dangos sleid 2 o’r PPT, gall yr athro ofyn i’r disgyblion pa fath o ddyletswyddau fyddai pob un swydd yn gyfrifol amdanynt.
2. Gêm: adnabod arweinydd. Gellir torri adnodd (10.2) a rhoi cerdyn i bob disgybl yn y dosbarth. Mewn distawrwydd, gofynnir i’r disgyblion drefnu eu hunain yn nhrefn y wyddor. Ar ddiwedd y dasg, gellir trafod pa heriau oedd yn gwynebu y disgyblion a beth wnaethant yn llwyddiannus. Pwy oedd yr arweinyddion? Gellir ail adrodd y dasg yma er mwyn gweld os yw gwaith tîm yn gwella!
3. Gêm: gellir defnyddio’r un un adnodd (10.2) ar gyfer gwaith grŵp. Mae’r disgyblion yn gosod y sgiliau sydd eu hangen ar arweinydd mewn trefn pwysigrwydd.
4. Rhoddir copi o daflen (10.4) i bob grŵp a gall yr athro ddangos esiampl (10.3) fel rhan o’r PPT (10.1). Mae’r athro yn egluro’r mathau o sgiliau sydd eu hangen ar swyddog personel; ydy’r disgyblion yn cytuno? Fel grŵp, mae angen iddynt ddod o hyd i 2 sgil ar gyfer y swyddogaethau eraill yn y cynllun darllen.

ASESIAD 1

Gweithgaredd 11

1. Mae angen mynediad i ystafell TGCH yma ar gyfer gwneud Archwiliad sgiliau (Asesiad 1). Gellir atgoffa’r disgyblion beth yw archwiliad sgiliau drwy ddangos enghraifft (11.1) iddynt eto o’r cynllun darllen a gellir uwchlwytho templed awdit sgiliau (11.2) ar rwydwaith yr ysgol neu ar Hwb. Dylai’r disgyblion wneud yr archwiliad sgiliau yn seiliedig ar eu briff nhw. Dylai’r archwiliad gael ei gadw yn ofalus fel rhan o’i cofnod digidol personol.

CYNLLUNIO

Gweithgaredd 12 & 13

1. Mae’r athro angen egluro i’r disgyblion sut i osod nôd ac amcanion ar gyfer eu cynllun. Mae PPT (12.1) yn un generig a gellir ei ddefnyddio ar gyfer unrhyw friff/sialens.
2. Mae’r athro yn egluro i’r disgyblion beth yw targedau ‘SMART’ – mae PPT (12.2) yn help i egluro hyn. Mae sleid 5 yn dangos enghraifft o osod nôd ac amcanion unigol ar gyfer cynllun darllen ac un grŵp ar gyfer T4U/Operation Christmas Child (13.1).
3. Mae templed i’r disgyblion gael ysgrifennu nôd ac amcanion ar gyfer eu briff nhw. (13.2)

Gweithgaredd 14 & 15

1. Mae’r athro yn egluro i’r disgyblion eu bod angen cynllun gweithredu ar gyfer y sialens fel rhan o Asesiad 2. Mae 2 esiampl:
2. Cynllun gweithredu unigol yn seiliedig ar gynllun darllen (14.1)
3. Cynllun gweithgaredd grŵp yn seiliedig ar Operation Christmas Child/T4U (14.2). Os ydynt yn gweithio mewn grŵp, dylai pob aelod gael cynllun gweithredu unigol hefyd.

Gellir defnyddio’r esiamplau hyn yn y dosbarth er mwyn canfod nodweddion da cynllun gweithredu. Gall y disgyblion weithio yn unigol neu mewn grŵp ac anodi/uwcholeuo y canlynol ar y cynlluniau: targedau SMART, amserlennu, adnoddau, asesiad risg, swyddogaethau, sgiliau a hyfforddiant angenrheidiol.

1. Mae pob grŵp yn mynd ati i ysgrifennu eu cynllun gweithredu gan ddefnyddio’r esiamplau a roddwyd. Mae templedi ar gyfer cynllun gweithredu unigol (15.1) ac un grŵp (15.2). Mae pob disgybl angen cynllun gweithredu ac mae angen cadw hwn yn ofalus fel rhan o’r Cofnod digidol personol.

ASESIAD 2

Gweithgaredd 16

1. Pan mae pob grŵp wedi cwblhau eu cynllun gweithredu, byddai’n syniad da eu cyflwyno i’w cyfoedion. Nid yw hyn yn rhan o’r asesiad (ond mi fydd yn CA5 a gall hyn fod yn arfer dda). Mae esiampl o asesu cyfoedion yn yr adnoddau (16.1) a thempled (16.2). Yn dilyn y cyflwyniadau, gall grwpiau roi adborth i’w gilydd ac yna gellir rhoi amser i’r grwpiau wneud unrhyw newidiadau i’r cynlluniau cyn iddynt fynd ati i’w gweithredu.

ASESIAD 3: CYFLAWNI’R GWASANAETH

Gweithgaredd 17 & 18

1. Cyn i’r disgyblion weithredu’r cynllun, mae angen egluro iddynt sut i gadw cofnod o’r oriau. Yn yr esiampl yma, cynllun darllen, mae yna gofnod o’r holl oriau y mae’r grŵp wedi eu cyflawni (17.1) ac mae yna dempled (17.2). Syniad yn unig yw hyn, gall y disgyblion fod yn fwy creadigol a defnyddio camera/iPhone/fidio/blog. Mae hyn yn dibynnu ar fynediad i TGCH. Mae pob disgybl angen cadw cofnod neu dystiolaeth o gyflawni 10 awr o wasanaeth.
2. Pan mae’r disgybl wedi cyflawni’r 10 awr, mae’r athro angen arwyddo’r datganiad cadarnhad (17.3) fel rhan o Asesiad 3 ac mae angen cadw hwn yn ofalus yn y Cofnod digidol personol.

GWERTHUSO

Gweithgaredd 19

1. Mae angen dysgu’r disgyblion sut i werthuso. Mae yna glip fidio ( 19.2 yn Gymraeg) a gellir dangos hwn er mwyn cychwyn trafodaeth. Mae un gwerthusiad yn dda a’r llall ddim cystal. Gall y disgyblion ysgrifennu nodiadau ar yr hyn sy’n gwneud gwerthusiad da trwy wylio y clip. Gellir gwneud y dasg yma yn unigol, mewn pâr neu mewn grŵp.
2. Gellir gwneud y dasg uchod fel tasg ysgrifenedig hefyd. Mae sgript o’r gwerthusiad ar gael (19.1) a gall y disgyblion uwcholeuo geiriau allweddol & nodweddion gwerthusiad da. Gellir gwneud y dasg yn unigol, mewn pâr neu grŵp a gall hyn arwain at drafodaeth dosbarth ar gynnwys gwerthusiad da.

ASESIAD 4

Gweithgaredd 20

1. Pan mae pob disgybl wedi cyflawni 10 awr, rhaid iddynt ysgrifennu gwerthusiad. Mae templed ar gael (20.1). Gall ail ymweld â’r archwiliad sgiliau fod yn arfer dda yma a gallent ddefnyddio’r archwiliad fel rhan o’r broses werthuso gan ddweud pa sgiliau maent wedi eu datblygu a sut.
2. Yma hefyd, gellir ail edrych ar y meini prawf llwyddiant (1.1) er mwyn sicrhau bod pob disgybl wedi cyflawni pob maen prawf er mwyn llwyddo yn y sialens.

|  |  |  |
| --- | --- | --- |
| ENGHREIFFTIAU | | |
| CYMDEITHASOL/LLES | GWELLA’R GYMDOGAETH | HYFFORDDIANT |
|  |  |  |